b'\n_START_ARTICLE_\nNevykdomas kodas\n_START_PARAGRAPH_\nNevykdomas kodas (angl. unreachable code, dead code)\xc2\xa0\xe2\x80\x93 programoje esantys sakiniai, neturintys \xc4\xaftakos jos vykdymui bei rezultatams.\n_START_SECTION_\nNepasiekiamas kodas\n_START_PARAGRAPH_\nNepasiekiamo kodo sakiniai niekada, jokiomis aplinkyb\xc4\x97mis n\xc4\x97ra \xc4\xafvykdomi. Pavyzd\xc5\xbeiui, C (arba java) pavyzdyje:_NEWLINE__NEWLINE_ if (x >= 0)_NEWLINE_   e = "Neneigiamas";_NEWLINE_ else if (x < 0)_NEWLINE_   e = "Neigiamas";_NEWLINE_ else_NEWLINE_   e = "Nepasiekiamas kodas";_NEWLINE_paskutinis priskyrimo sakinys yra nepasiekiamas, nes kintamasis x gali b\xc5\xabti arba neneigiamas, arba neigiamas\xc2\xa0\xe2\x80\x93 tre\xc4\x8diosios kodo numatytos alternatyvos niekada nebus.\n_START_SECTION_\nMir\xc4\x99s kodas\n_START_PARAGRAPH_\nNepasiekiamas artima (ir kartais su ja painiojama) mirusio kodo s\xc4\x85voka, ta\xc4\x8diau \xe2\x80\x9emirusiu\xe2\x80\x9c kompiliatori\xc5\xb3 teorijoje laikomas kodas, kuris, nors ir b\xc5\xabdamas pasiekiamu, neturi \xc4\xaftakos programos vykdymui bei jos rezultatams. Pavyzd\xc5\xbeiui,_NEWLINE__NEWLINE_ int a = 0;_NEWLINE_ for (a = 0; a < 10; a = a + 1)_NEWLINE_   {_NEWLINE_     // (ciklo sakiniai)_NEWLINE_   }_NEWLINE_nulio priskyrimas pirmojoje pavyzd\xc5\xbeio eilut\xc4\x97je yra perteklinis, nes tai antr\xc4\x85 kart\xc4\x85 padaroma pradedant vykdyti cikl\xc4\x85._NEWLINE_\xc5\xa0iuolaikiniai kompiliatoriai turi daug galimybi\xc5\xb3 mirusiam ar nepasiekiamam kodui jau kompiliacijos metu aptikti\n_START_SECTION_\n\xc5\xbdinomi programavimo istorijos atvejai\n_START_PARAGRAPH_\nMir\xc4\x99s kodas gali sl\xc4\x97pti rimt\xc4\x85 programavimo klaid\xc4\x85, nes jei programuotojas ra\xc5\xa1\xc4\x97 komandas, jis grei\xc4\x8diausiai tik\xc4\x97josi, jog jos kokiomis nors aplinkyb\xc4\x97mis bus vykdomos\xc2\xa0\xe2\x80\x93 taigi programa veikia ne taip, kaip man\xc4\x97 jos autorius._NEWLINE_\xc5\xbdinomas toks atvejis buvo 2014 metais aptikta Apple sistemos klaida, \xc5\xbeinoma kaip CVE-2014-1266.   Klaidinga programos dalis atrodo taip: _NEWLINE_static OSStatusSSLVerifySignedServerKeyExchange(SSLContext *ctx, bool isRsa, SSLBuffer signedParams,_NEWLINE_                                 uint8_t *signature, UInt16 signatureLen){_NEWLINE_    OSStatus        err;_NEWLINE_    ..._NEWLINE_ _NEWLINE_    if ((err = SSLHashSHA1.update(&hashCtx, &serverRandom)) != 0)_NEWLINE_        goto fail;_NEWLINE_    if ((err = SSLHashSHA1.update(&hashCtx, &signedParams)) != 0)_NEWLINE_        goto fail;_NEWLINE_        goto fail;_NEWLINE_    if ((err = SSLHashSHA1.final(&hashCtx, &hashOut)) != 0)_NEWLINE_        goto fail;_NEWLINE_    ..._NEWLINE_ _NEWLINE_fail:_NEWLINE_    SSLFreeBuffer(&signedHashes);_NEWLINE_    SSLFreeBuffer(&hashCtx);_NEWLINE_    return err;}_NEWLINE_Eilut\xc4\x97 \xe2\x80\x9egoto fail\xe2\x80\x9c \xc4\x8dia grei\xc4\x8diausiai nety\xc4\x8dia pakartota dukart, ta\xc4\x8diau jei pirmajam pakartojimui galioja vir\xc5\xa1uje esanti if s\xc4\x85lyga, tai antrasis yra bes\xc4\x85lyginis valdymo perdavimas. Jis priver\xc4\x8dia praleisti visus v\xc4\x97lesnius tikrinimus iki pat fail \xc5\xbeym\xc4\x97s ir taip sukuria rimt\xc4\x85 saugumo sprag\xc4\x85._NEWLINE_Jei d\xc4\x97l \xc4\xafvairi\xc5\xb3 prie\xc5\xbeas\xc4\x8di\xc5\xb3 (tarkim, laiko tr\xc5\xabkumo) programoje paliktas \xe2\x80\x9e\xc5\xbeinomai mirusio\xe2\x80\x9c ar \xe2\x80\x9e\xc5\xbeinomai nepasiekiamo\xe2\x80\x9c kodo fragmentas \xe2\x80\x9eatgyja\xe2\x80\x9c, jo veiklos padariniai irgi gali b\xc5\xabti katastrofi\xc5\xa1ki. Pavyzd\xc5\xbeiui, kosminiame zonde Phobos buvo palikta orientacijos sistem\xc4\x85 i\xc5\xa1jungianti komand\xc5\xb3 seka kuri buvo naudojama test\xc5\xb3 \xc5\xbdem\xc4\x97je metu. Prisid\xc4\x97jus papildomai operatoriaus klaidai, kodas nelauktai i\xc5\xa1jung\xc4\x97 sistem\xc4\x85 skryd\xc5\xbeio metu. Zondas buvo prarastas._NEWLINE_Sud\xc4\x97tingose sistemose praeityje veik\xc4\x99s kodas gali tapti nepasiekiamas tobulinant program\xc4\x85 perra\xc5\xa1ius kitas, neb\xc5\xabtinai tiesiogiai susijusias jos dalis. Kai kada kodas tampa nepasiekiamas perra\xc5\xa1ius operacin\xc4\x97s sistemos dalis ar net pakeitus aparatin\xc4\x99 \xc4\xafrang\xc4\x85._NEWLINE_Mir\xc4\x99s kodas praeityje buvo didel\xc4\x97 kartu su programa platinam\xc5\xb3 bibliotek\xc5\xb3 problema. Paprastai bendros paskirties biblioteka turi daugyb\xc4\x99 \xc4\xafvairi\xc5\xb3 funkcij\xc5\xb3, kuri\xc5\xb3 vis\xc5\xb3 konkre\xc4\x8diai programai beveik niekada nereikia. Jei nenaudojamas kodas i\xc5\xa1 galutin\xc4\x97s versijos nepa\xc5\xa1alinamas, jis be reikalo padidina programos apimt\xc4\xaf. \xc5\xa0iuolaikin\xc4\x97s programavimo sistemos turi algoritmus tokioms nenaudojamoms bibliotekoms pa\xc5\xa1alinti.'